जरूरतमंद को न्याय दिलवाएं : शालिनी
विधिक सेवाप्राधिकरण का उद्देश्य मुफ्त कानूनी सेवा के तहत जमीनी स्तर पर आम आदमी को उचित हक दिलवाना है। प्राधिकरण के पैनल अधिवक्ता नए कानूनों की जानकारी तथा मौजूदा कानूनों में हुए बदलाव अदालत की नई कानूनी प्रक्रिया तथा नए फैसलों की जानकारी प्राप्त करके आम आदमी को अच्छी तरह से उनका हक दिलवाने में सफल होंगे। यह अभिव्यक्ति जिला एवं सत्र न्यायधीश तथा जिला विधिक सेवा प्राधिकरण की अध्यक्षा शालिनी सिंह नागपाल ने वैकल्पिक विवाद समाधान केंद्र के सभागार में जिला विधिक सेवा प्राधिकरण द्वारा कैथल गुहला के पैनल अधिवक्ताओं के लिए आयोजित किए गए दो दिवसीय प्रशिक्षण शिविर के दौरान उन्हें संबोधित करते हुए व्यक्त की। उन्होंने कहा कि पैनल अधिवक्ता नए कानूनों, पुराने कानूनों में संशोधन तथा कानूनी प्रक्रिया के बारे में निरंतर स्वयं को अपडेट करके जरूरतमंद लोगों को कम समय में उचित सक्षम न्याय दिलाने में सफल होंगे।
प्राधिकरण के सचिव एवं मुख्य दंडाधिकारी सुनील कुमार दीवान ने कहा कि इस प्रशिक्षण शिविर में अधिवक्ताओं को आधुनिक तकनीकों द्वारा प्रशिक्षण दिया जा रहा है। इसमें पॉवर प्वाइंट प्रेजेंटेशन, फिल्मों, सामूहिक चर्चा तथा बातचीत शामिल हैं।
hin_Deva hin_Deva hin_Deva